

**ANALIZA PËR MBROJTJEN E TË DREJTËS PËR QASJE TË LIRË NË INFORMACIONE ME KARAKTER PUBLIK**

**ANALIZA E TRANSPARENCËS REAKTIVE TË POSEDUESVE TË INFORMACIONEVE PËR PERIUDHËN 2019 – 2023**



**Shkup, qershor 2024**

**ANALIZA E TRANSPARENCËS REAKTIVE TË POSEDUESVE TË INFORMACIONEVE PËR PERIUDHËN 2019 – 2023**

Qasja në informacione me karakter publik është një nga mjetet kryesore për informimin e publikut, pra e drejta e qytetarëve për të ditur se çfarë vendimesh merren nga organet e administratës shtetërore, pushteti vendor, si shpenzohen fondet buxhetore, paratë publike, paratë e qytetarëve dhe në të njëjtën kohë për të marrë llogaridhënie nga poseduesit e informacionit.

E drejta e publikut për të ditur është pjesë e korpusit të të drejtave themelore të njeriut në botën moderne. Kjo e drejtë është e paimagjinueshme pa qasjen e lirë në informacion, që është një nga shtyllat kryesore mbi të cilat bazohen demokracitë moderne. Qasja e lirë në informacion, nga njëra anë, e bën punën e institucioneve transparente dhe të përgjegjshme ndaj qytetarëve, dhe nga ana tjetër, siguron informacion në kohë dhe të plotë për qytetarët, i cili është i nevojshëm për pjesëmarrjen e tyre efektive në jetën publike. Si një garantues kryesor i transparencës, e drejta e publikut për të ditur është gjithashtu pengesa më e madhe kundër korrupsionit. Praktikat korruptive dhe abuzimi me burimet publike tregojnë se këto dukuri negative zhvillohen kryesisht në sferën e fshehtësisë, ku informacioni publik është i padisponueshëm dhe kontrolli publik është i pamundur.

Në bazë të nenit 3 paragrafi 1 paragrafi 1 të Ligjit për Qasje të Lirë në Informacione me karakter publik (Gazeta Zyrtare e RMV nr. 101/2019): “posedues të informacionit” janë organet e pushtetit shtetëror dhe organet dhe organizatat e tjera të themeluara me ligj, organet e komunave, qytetit të Shkupit dhe komunave në qytetin e Shkupit, institucionet dhe shërbimet publike, ndërmarrjet publike, personat juridikë dhe fizikë që ushtrojnë kompetenca publike të përcaktuara me ligj dhe veprimtaritë me interes publik dhe partitë politike në sferën e të ardhurave dhe shpenzimeve.

Agjencia për Mbrojtjen e së Drejtës për Qasje të Lirë në Informata me Karakter Publik si autoritet i pavarur shtetëror është përgjegjës për zbatimin e së drejtës për qasje në informata me karakter publik. Një nga përgjegjësitë është përgatitja dhe publikimi i Listës së Poseduesve të Informacionit. Nisur nga përcaktimi ligjor, numri i poseduesve në Listën e poseduesve të informacioneve me karakter publik në periudhën 2019-2023 është rritur me 200 posedues të rinj, dhe në këtë mënyrë edhe shtrirja e informacionit të ri në dispozicion të kërkuesve të informacionit.

Qytetarët dhe publiku i gjerë mund të kenë qasje në informacione me karakter publik në dy mënyra. Mënyra e parë është të veprohet sipas kërkesës së paraqitur për qasje në informacione me karakter publik, e ajo është e ashtuquajtura transparencë reaktive.

Mënyra e dytë është kur poseduesit e informacionit me iniciativë, rregullisht dhe të përditësuar publikojnë informacionin që krijojnë dhe kanë në dispozicion në faqet e tyre të internetit ose transparencë proaktive.

Kjo analizë i referohet veprimit reaktiv të poseduesve pas kërkesave të parashtruara për qasje në informacione të karakterit publik, dhe të dhënat që janë pjesë e kësaj analize rrjedhin nga Raportet Vjetore të Agjencisë, e cila si detyrim ligjor i përgatit dhe i paraqet ato Kuvendit të RMV-së.

Analiza tregon raportin e numrit të poseduesve të informacionit ndër vite, të dhënat për raportet vjetore të dorëzuara nga poseduesit në Agjenci dhe numrin e ankesave të paraqitura në Agjenci, e cila si autoritet dytësor, zhvillon procedimin administrativ dhe vendos për apelon kundër vendimit me të cilin poseduesi i informacionit ka refuzuar ose hedhur poshtë kërkesën për qasje në informata të kërkuesve.

Grafiku i mëposhtëm tregon tendencën e mospërmbushjes së detyrimit ligjor nga ana e poseduesve, përkatësisht mosdorëzimit të raporteve vjetore në Agjenci brenda afatit të përcaktuar ligjor.

Sipas përmbajtjes së ankesave të dorëzuara në Agjenci, mund të konstatohet se në numrin më të madh të rasteve, qytetarët më së shpeshti e përdorin Ligjin për QLIKP kur nuk janë në gjendje të ushtrojnë të drejtat e tyre dhe të marrin informacionin e nevojshëm për ta dhe dokumentet që dalin nga kompetencat e institucioneve - posedues të informacionit. Parashtruesit e kërkesës parashtruan ankesat e tyre në Agjenci për shkak se poseduesit e informacionit nuk kanë vepruar në përputhje me ligjet materiale që i zbatojnë gjatë funksionimit dhe vendimmarrjes në procedurë të caktuar administrative, përkatësisht nuk kanë vepruar sipas kërkesave të qytetarëve si palë në një çështje specifike administrative. Pavarësisht numrit të madh të trajnimeve të mbajtura për personat zyrtarë për ndërmjetësim me informacione me karakter publik për poseduesit e informacionit, përqindja e ankesave të paraqitura për shkak të mosveprimit të poseduesve të informacionit ndaj kërkesave brenda afateve të parashikuara me ligj, d.m.th. heshtja e autoritetit të shkallës së parë, është shqetësuese. Nga përpunimi i dosjeve në fjalë, si dhe nga komunikimet e rregullta elektronike dhe telefonike me zyrtarët dhe menaxherët e poseduesve të informacionit, mund të konstatohet se gatishmëria për hapje ndaj publikut është më e madhe tek zyrtarët, në ndryshe nga qëndrimet e strukturave drejtuese, të cilat shkojnë në drejtim të kundërt. Prandaj, mbetet aktuale nevoja për organizimin e trajnimeve shtesë, punëtorive, tryezave të rrumbullakëta dhe prezantimeve të ngjashme të LQLIKP-së për funksionarët e poseduesve të informacionit. Vlen të theksohet se ankesat e paraqitura në Agjenci zakonisht vijnë si rezultat i pakënaqësisë së shprehur të kërkuesve të informacionit për mosveprimin/veprimin e poseduesve të informacionit, pra nga zgjidhjet dhe përgjigjet negative të marrura nga poseduesit e informacionit, si dhe për shkak të moszbatimit të vendimeve të Agjencisë nga organi i shkallës së parë në lidhje me kërkesat e paraqitura.

Në vazhdim (në grafikët e mëposhtëm nga poseduesit e informacionit publik), vërehet një tendencë e uljes së numrit të ankesave të paraqitura në periudhën e analizuar. Kështu mund të konkludohet se poseduesit e informacionit i kushtojnë më shumë vëmendje shpërndarjes proaktive të informacionit, duke reduktuar kështu kërkesat dhe ankesat nga kërkuesit e informacionit.


Lëvizja e numrit të ankesave të paraqitura përgjatë viteve raportuese

2019-2023 sipas kategorive të poseduesve

***Karakteri i ankesave të dorëzuara***

Analiza e ankesave të dorëzuara në Agjenci ndër vite tregon se më së shpeshti dhe në përqindjen më të madhe të ankesave të shprehura nga kërkuesit e informacionit, ato janë paraqitur për shkak se poseduesit e informacionit nuk kanë vepruar sipas kërkesës së pranuar për qasje në informacion. Grafiku i mëposhtëm tregon numrin e përgjithshëm të ankesave të paraqitura dhe numrin e ankesave të paraqitura për shkak të të ashtuquajturit “heshtja e administratës”.

2019 është një vit me 90% heshtje të administratës ose vetëm 10% të kërkesave të paraqitura, poseduesit e informacionit janë përgjigjur brenda afatit të parashikuar ligjor.



Në vitin 2021, 45% e poseduesve nuk kanë vepruar brenda afatit të parashikuar ligjor për përgjigje ndaj kërkesave, pra më së paku është përdorur heshtja e administratës. Duhet të përmendim se trendi i rritjes së këtij mjeti jo të popullarizuar nga poseduesit shënohet sërish në vitin 2022 dhe 2023 (përkatësisht 62% dhe 61%).

Përveç ankesave të paraqitura kundër heshtjes së administratës, në Analizë janë paraqitur edhe të dhëna për rastet për të cilat Agjencia vepron në përputhje me kompetencat e saj ligjore:

- Ankesat e paraqitura për shkak të pakënaqësisë me përgjigjen/njoftimin e marrë nga poseduesit e informacionit

- Ankesat e paraqitura kundër vendimeve/konkluzioneve nga ana e poseduesve

Duhet të theksojmë se Agjencia bën përpjekje të mëdha për të reduktuar trendin e mosveprimit ndaj kërkesave të parashtruara nga poseduesit. Fatkeqësisht, poseduesit e informacionit ende praktikojnë instrumentin e heshtjes së administratës për të mohuar të drejtën e garantuar me kushtetutë për qasje në informacione me karakter publik. Në funksionimin e saj, agjencia do të vazhdojë të vërë në dukje rëndësinë e eliminimit të plotë të këtij instrumenti jopopullor në praktikë, përmes trajnimeve të saj të destinuara për personat zyrtarë dhe me edukimin e tyre të vazhdueshëm, tek poseduesit e informacioneve, për të bashkëpunuar me institucionet dhe sektorin joqeveritar dhe do të theksojë rëndësinë e transparencës proaktive dhe publikimit të informacionit nga institucionet në faqet e internetit, dhe veçanërisht trajtimin në kohë të kërkesave për informacione me karakter publik.

Në parim, poseduesit mund të publikojnë në mënyrë proaktive të gjitha informacionet që kanë, përveç atyre për të cilat ka përjashtime, të theksuara në nenin 6 të ligjit.

Në të ardhmen, ashtu si deri më tani, Agjencia do të vazhdojë të theksojë rëndësinë e transparencës proaktive të poseduesve të informacionit. Publikimi proaktiv i informacionit publik është një pjesë integrale e së drejtës për qasje në informacion, duke siguruar që informacioni kryesor të jetë i disponueshëm në kohën e duhur. Siç thuhet nga Gjykata Evropiane e të Drejtave të Njeriut, e cila e njeh atë si një të drejtë themelore të njeriut, "informacioni është kalimtar dhe çdo vonesë në publikimin e tij, qoftë edhe për një periudhë të shkurtër kohore, mund të zvogëlojë vlerën e përgjithshme dhe interesin e tij për të". Informacioni i publikuar në mënyrë proaktive duhet të jetë lehtësisht i aksesueshëm dhe i kuptueshëm, i përdorshëm, i rëndësishëm për qytetarët dhe i përditësuar rregullisht. Transparenca dhe qasja në informacione me karakter publik janë instrumente të pandashme në luftën kundër korrupsionit, që në thelb është Ligji për QLIKP-në.

Autor/e:

Mellani Ibraimi

Përktheu:

m-r Valon Mustafa